CELEX: 62010CA0034
Language: fi
Date: 2011-10-18 00:00:00
Title: Asia C-34/10: Unionin tuomioistuimen tuomio (suuri jaosto) 18.10.2011 (Bundesgerichtshofin (Saksa) esittämä ennakkoratkaisupyyntö) — Oliver Brüstle v. Greenpeace eV (Direktiivi 98/44/EY — 6 artiklan 2 kohdan c alakohta — Bioteknologian keksintöjen oikeudellinen suoja — Esiastesolujen saaminen ihmisalkioiden kantasoluista — Patentoitavuus — ”Ihmisalkioiden käyttö teollisiin tai kaupallisiin tarkoituksiin” ei ole patentoitavissa — Käsitteet ”ihmisalkio” ja ”käyttö teollisiin tai kaupallisiin tarkoituksiin” )

10.12.2011   
            
            
               FI
            
            
               Euroopan unionin virallinen lehti
            
            
               C 362/5
            
         Unionin tuomioistuimen tuomio (suuri jaosto) 18.10.2011 (Bundesgerichtshofin (Saksa) esittämä ennakkoratkaisupyyntö) — Oliver Brüstle v. Greenpeace eV
   (Asia C-34/10) (1)
   
   (Direktiivi 98/44/EY - 6 artiklan 2 kohdan c alakohta - Bioteknologian keksintöjen oikeudellinen suoja - Esiastesolujen saaminen ihmisalkioiden kantasoluista - Patentoitavuus - ”Ihmisalkioiden käyttö teollisiin tai kaupallisiin tarkoituksiin” ei ole patentoitavissa - Käsitteet ”ihmisalkio” ja ”käyttö teollisiin tai kaupallisiin tarkoituksiin”)
   2011/C 362/07
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: Oliver Brüstle
   
      Vastapuoli: Greenpeace eV
   
      Oikeudenkäynnin kohde
   
   Ennakkoratkaisupyyntö — Bundesgerichtshof — Bioteknologian keksintöjen oikeudellisesta suojasta 6.7.1998 annetun Euroopan parlamentin ja neuvoston direktiivin 98/44/EY (EYVL L 213, s. 13) 6 artiklan 1 kohdan ja 2 kohdan c alakohdan tulkinta — Esiastesolujen saaminen tieteellistä tutkimusta varten ihmisalkioiden kantasoluista, jotka on saatu alkiorakkuloista, jotka ovat jo menettäneet kykynsä kehittyä ihmiseksi — Onko tällainen menetelmä suljettava patentoitavuuden ulkopuolelle, koska siinä on kyseessä ”ihmisalkioiden käyttö teollisiin tai kaupallisiin tarkoituksiin”? — Käsitteet ”ihmisalkio” ja ”käyttö teollisiin tai kaupallisiin tarkoituksiin”
   
      Tuomiolauselma
   
   
               1)
            
            
               Bioteknologian keksintöjen oikeudellisesta suojasta 6.7.1998 annetun Euroopan parlamentin ja neuvoston direktiivin 98/44/EY 6 artiklan 2 kohdan c alakohtaa on tulkittava siten, että
               
                           —
                        
                        
                           ihmisalkiona on pidettävä jokaista ihmisen munasolua heti sen hedelmöittymisestä lähtien, jokaista ihmisen hedelmöittymätöntä munasolua, johon on siirretty tuma kypsästä ihmissolusta, ja jokaista ihmisen hedelmöittymätöntä munasolua, joka on saatu jakautumaan ja kehittymään partenogeneesin avulla
                        
                     
                           —
                        
                        
                           kansallisen tuomioistuimen tehtävänä on selvittää tieteen kehityksen valossa, onko ihmisalkiosta alkiorakkulavaiheessa saatavaa kantasolua pidettävä direktiivin 98/44 6 artiklan 2 kohdan c alakohdassa tarkoitettuna ihmisalkiona.
                        
                     
         
               2)
            
            
               Direktiivin 98/44 6 artiklan 2 kohdan c alakohdassa säädetty patentoitavuuden ulkopuolelle jättäminen, joka koskee ihmisalkioiden käyttöä teollisiin tai kaupallisiin tarkoituksiin, kattaa myös käytön tieteelliseen tutkimukseen, koska vain ihmisalkioon sovellettava ja sille hyödyllinen käyttö terapeuttisiin tai diagnostisiin tarkoituksiin on patentoitavissa.
            
         
               3)
            
            
               Direktiivin 98/44 6 artiklan 2 kohdan c alakohdan mukaan keksintö ei ole patentoitavissa silloin, kun patentoitavaksi haettu tekninen ratkaisu edellyttää ensin ihmisalkioiden tuhoamista tai niiden käyttöä lähtömateriaalina, eikä merkitystä ole sillä, missä vaiheessa ne tuhotaan tai niitä käytetään näin, eikä sillä, mainitaanko ihmisalkioiden käyttö patentoitavaksi haetun teknisen ratkaisun kuvauksessa.
            
         
      (1)  EUVL C 100, 17.4.2010.